Meie igapäevane suhtlus hõlmab palju andmeid, mida saadame elektrooniliste seadmete kaudu.
Näiteks võib see hõlmata
Eesti ID-kaarti, e-valimisi, veebisirvimist ning internetipangandust ja nii edasi.
Kõiki neid protokolle võidakse rünnata
ja kvantarvutid muudavad sellised rünnakud veelgi tõenäolisemaks ja hõlpsamaks.
Meie ülesanne on tagada, et tulevased protokollid taluks kvantarvutite rünnakuid
ja et meie sideinfrastruktuur oleks turvaline ka järgmisel kümnendil.
Kvantarvutid aitavad lahendada paljusid ülesandeid, mida tänapäeva arvutid ei suuda.
Nende rakendusaladeks on keemia, ravimitööstus ja ka masinõpe
ning tõenäoliselt veel paljud alad, millele me pole isegi veel mõelnud.
Mõnevõrra ohustavad kvantarvutid ainult krüptograafiat ja turvalisust.
Kuna nad võivad rünnata tänapäeva krüptosüsteeme,
saame kujundada kvantarvutitele vastupidavaid süsteeme
mis on olemasolevatest turvalisemad.
Kvanttehnoloogiate uurimine ja ka kvanttehnoloogiate industrialiseerimine
on äärmiselt oluline, kui tahame konkurentsis püsida
ning püsida kvanttehnoloogiate uurimis- ja arendustegevuse keskmes.
Et Eesti jääks Euroopa teadusringkondade konkurentsivõimeliseks liikmeks,
oleks väga kasulik mõelda ka kvanttehnoloogiatesse investeerimise peale.
Võimaluse korral luua infrastruktuurid või kvanttehnoloogia keskused.
Küberturvalisust võib mõista mitmeti.
Kui vaatame oma igapäevaelus enda ümber,
näeme erinevaid info- ja tarkvarasüsteeme, mis kasutavad andmeid ja teavet.
Kuid neid andmeid ja teavet tuleb kaitsta. Need peavad olema konfidentsiaalsed.
Lähitulevikus on meie ülesanne tegelikult
leida viis, kuidas kujundada ja arendada kaitstud ning turvalist süsteemi.
Niisiis peamiseks ülesandeks on eri vastumeetmete leidmine,
mis aitaksid haavatavust leevendada ja selle mõju vähendada.
Tartu Ülikoolis arendame ja katsetame ning hindame erinevaid struktuure,
erinevaid skeeme, kuidas luua infosüsteeme,
mis aitavad meil käsitleda isiklikku teavet.
Et olla juhtiv süsteemiturvalisuses
peame arendama oskusi ja võimekust kiiresti reageerida uutele turvariskidele,
mis võivad meie süsteeme kahjustada.
Teisisõnu peame ootama ootamatut.